Алег Барысавіч Залётнеў

Алег Барысавіч Залётнеў () — беларускі кампазітар.

 Біяграіфя 
Нарадзіўся 8 ліпеня 1947 года ў г. п. Сухабязводнае Горкаўскай вобласці РСФСР у сям’і рэпрэсаваных.

Выпускнік Мінскай музычнай вучылішча імя Глінкі (аддзяленне тэорыі музыкі). У 1974 годзе скончыў аддзяленне кампазіцыі Беларускай кансерваторыі (класа Пятра Падкавырава). У 1979—1983 гадах — загадчык літаратурнай часткі Дзяржаўнага тэатра музычнай камедыі Беларусі. У 1984 годзе пачаў выкладаць гукарэжысуру ў Беларускай акадэміі мастацтваў. Настаўнічаў у дзіцячых музыкальных школах у Мінску, выкладаў у Інстытуце культуры. Пазней быў спецыяльным карэспандэнтам і намеснікам дырэктара радыё «Культура».

Член Беларускага саюза тэатральных дзеячаў з 1976 года, член Беларускага саюза кампазітараў з 1978 года, член Беларускага саюза музычных дзеячаў з 1992 года, член Беларускага саюза кінематаграфістаў з 1994 года.

Памёр 20 лістапада 2020 года ад каранавірусу.

 Творчасць 
Творчасці ўласцівы перавага лірычнай вобразнасці, спалучэнне класічнай традыцыі, неакласіцыстычных тэндэнцый і сучасных тэхнік кампазіцыі. Сярод твораў: балет «Кругаверць» па матывах народных балад (пастаўлены ў 1996, лібрэта Ю. Чурко); драматычныя араторыя «Лісткі календара» (словы М. Танка, 1983), «Літургія Св. Іаана Златавуста» (1994), «Нясвіжская меса» паводле твораў кампазітараў 18 ст. (1997); камерная сімфонія (1979), адажыа «Doloroso» (1980); канцэрты: для фартэпіяна (1974), для голасу (1988), для ўдарных інструментаў «Credo» (1992), для аргана і ўдарных (1993) з аркестрам; паэма-карціна «Купальская ноч» для народнага аркестра (1982); «Тэатральны дывертысмент» для ансамбля духавых, ударных і фартэпіяна (1992); камерна-вакальныя і камерна-інструментальныя творы; хары (у т. л. «Безнадзейнасць»), рамансы, песні («Было ж толькі лета», словы Уладзіміра Карызны, «Песня о дружбе» словы Уладзіміра Някляева, «Песня аб памяці» словы А. Вярцінскага). Аўтар музыкі больш як для 100 драматычных спектакляў, кіна- і тэлефільмаў, радыёпастановак.

Музычная п’еса «Купальскі напеў». Мюзікл «Валенсіянскія вар’яты» (1983, паводле Лопэ дэ Вэгі)Мюзікл //  С. 59. Оперы «Адзінокі птах», «Міхал Клеафас Агінскі. Невядомы партрэт» (пастаўленая ў Маладзечанскім маладзёжным народным музычным тэатры ў 2013 годзе, лібрэта Сяргея Макарэя).

 Фільмаграфія 
Кампазітар 7 фільмаў:
 «Ускоренная помощь» 2, серыял, 2001
 «Уносим ноги» ці «Хочу в Париж», 1995
 «Не понимаю», 1989
 «Одна ночь», тэлефільм, 1989
 «Паляванне на Апошняга Жураўля», міні-серыял, 1986
 «Деревья на асфальте», 1984
 «Барвовая трава», 1982

 Літаратура 


Катэгорыя:Кампазітары XX стагоддзя
Катэгорыя:Кампазітары Беларусі
Катэгорыя:Кінакампазітары Беларусі
Катэгорыя:Памерлі ад каранавіруснай інфекцыі COVID-19